ז'אן-פיליפ מטטה

ז'אן-פיליפ מטטה (בצרפתית: Jean-Philippe Mateta;נולד ב-28 ביוני 1997) הוא כדורגלן צרפתי ממוצא קונגולזי<ref></ref> המשחק כחלוץ בקריסטל פאלאס מהפרמייר ליג.

== קריירה ==
=== קריירה מוקדמת ===
מטטה גדל בפרוור של פריז בשם סבראן, והחל את דרכו במחלקת הנוער של אולימפיק דה סבראן, בשנת 2014 עבר למחלקת הנוער של שאטורו, ואת הופעת הבכורה שלו בקבוצה הבוגרת של שאטורו ערך מטטה ב-6 בנובמבר 2015 בתיקו 1–1 מול בלפור במסגרת עונת 2015/2016 בליגה הצרפתית השלישית. את שער הבכורה שלו בקבוצה הבוגרת כבש בניצחון 2–1 על בזייה ב-11 בדצמבר 2015, כשכבש צמד באותו משחק. מטטה סיים את העונה עם 11 שערים ב-22 הופעות במדי שאטורו מה שגרר התעניינות ממועדונים גדולים.

=== ליון ===
בספטמבר 2016, לאחר עונה מוצלחת בליגה הצרפתית השלישית חתם מטטה באולימפיק ליון מהליג 1 על חוזה לחמש שנים תמורת תשלום של שני מיליון אירו.<ref></ref><ref></ref> מטטה ערך את הופעת הבכורה שלו בליג 1 ב-21 בספטמבר 2016 בניצחון 5–1 על מונפלייה. אך את רב העונה העביר בקבוצת המילואים של ליון, והופיע בסך הכל ב-3 משחקים בעונה זו בקבוצה הבכירה, שניים במסגרת הליגה ואחד במסגרת הגביע.

==== לה האבר (השאלה) ====
ביולי 2017, הושאל מטטה ללה האבר מהליג 2 לעונה אחת.<ref></ref> הוא ערך את הבכרוה שלו בלה האבר ב-28 ביולי 2017 בניצחון 3–0 על טור. ב-18 באוגוסט 2017 כבש מטטה את שער הבכורה שלו בקבוצה בניצחון 1–0 על ואלנסיין, ואת העונה סיים כמלך שערי הקבוצה וכסגן מלך השערים בליג 2 עם 17 שערים ב-35 הופעות. אליהם הוסיף 2 שערים ב-2 הופעות בפלייאוף העלייה לליג 1, אך לא הצליח לסייע לקבוצה להעפיל לליגה הראשונה.

=== מיינץ 05 ===
ב-29 ביוני 2018, לאחר העונה המוצלחת בליג 2, חתם מטטה על חוזה ל-4 שנים במיינץ 05 מהבונדסליגה. <ref></ref> מיינץ שילמה לליון 8 מיליון אירו תמורתו מה שהייתה אז ההחתמה היקרה בתולדות המועדון. <ref></ref> ב-18 באוגוסט 2018 ערך מטטה את הופעת הבכורה שלו במדי מיינץ בניצחון 3–1 על ארצגבירגה אווה במסגרת הגביע הגרמני. ב-26 באוגוסט 2018 ערך מטטה את הופעת הבכורה שלו בבונדסליגה בניצחון 1–0 על שטוטגרט. ואת שער הבכורה שלו בקבוצה, כבש מטטה ב-1 בספטמבר בתיקו 1–1 עם נירנברג. את עונת הבכורה שלו במיינץ עונת 2018/2019 הוא סיים עם 14 שערים ב-34 הופעות והיה מלך שערי הקבוצה. לאחר עונת הבכורה המוצלחת ב-30 ביולי 2019 נפצע מטטה במניסקוס <ref></ref> ולא שב לשחק עד דצמבר, ואת עונתו השנייה בקבוצה עונת 2019/2020 הוא סיים 3 שערים ב-18 הופעות. אך בעונת 2020/2021 הוא שב לכושר, כאשר עד ינואר כבש 7 שערים ב-15 הופעות בליגה ו-10 שערים ב-17 הופעות בכל המסגרות.

=== קריסטל פאלאס ===
ב-21 בינואר 2021, הושאל מטטה לקריסטל פאלאס מהפרמייר ליג לעונה וחצי. ששילמה עבורו 3.5 מיליון אירו דמי השאלה, עם אופציית רכישה על סך 15 מיליון אירו נוספים.<ref></ref> מטטה ערך את הופעת הבכורה שלו בפרמייר ליג ב-8 בפברואר בהפסד 0–2 ללידס יונייטד. כעבור שבועיים ב-22 בפברואר 2021, הבקיע מטטה את שער הבכורה שלו בפאלאס, בניצחון 2–1 על ברייטון אנד הוב אלביון. ואת העונה סיים עם שער אחד ב-7 הופעות. לאחר שהרשים בפתיחת עונת 2021/2022 מימשה פאלאס את אופציית הרכישה שלה ב-31 בינואר 2022.<ref></ref> ואת עונתו המלאה הראשונה בקבוצה סיים מטטה עם 5 שערים ב-22 הופעות בליגה ו-7 שערים ב-28 הופעות בכל המסגרות. בעונת 2022/2023 מיעט מטטה לפתוח בהרכב, וסיים את העונה עם 2 שערים ב-32 הופעות בכל המסגרות. העונה הבאה עונת 2023/2024 הייתה עונת מצוינת עבור מטטה, הוא פתח אותה עם שלושער בניצחון 4–2 על פלימות' ארגייל בגביע הליגה, אולם בליגה לא קיבל הרבה הזדמנויות מהמאמן רוי הודג'סון, ושוב הירבה לפתוח כמחליף. אך בפברואר 2024 לאחר מיניו של אוליבר גלסנר למאמן פאלאס, חזר מטטה להרכב, והשיב ב-13 שערים מפברואר ועד לסיום העונה כשאת העונה כולה הוא סיים עם 19 שערים ב-39 הופעות בכל המסגרות מתוכם 16 בליגה. ונבחר לשחקן העונה של קריסטל פאלאס.<ref name=":0"></ref>

== קריירה בינלאומית ==
נכלל בסגל הנבחרת האולימפית של צרפת לטורניר הכדורגל באולימפיאדת פריז (2024).

== תארים ==
אישיים
* שחקן העונה של קריסטל פאלאס: 2023/2024<ref name=":0" />

== קישורים חיצוניים ==
* [https://www.cpfc.co.uk/teams/first-team/forward/jean-philippe-mateta/ פרופיל] באתר Crystal Palace FC

== הערות שוליים ==

קטגוריה:ספורטאים צרפתים בגרמניה
קטגוריה:ספורטאים צרפתים באנגליה
קטגוריה:כדורגלני קריסטל פאלאס
קטגוריה:כדורגלני מיינץ 05
קטגוריה:כדורגלני לה האבר
קטגוריה:כדורגלני אולימפיק ליון
קטגוריה:כדורגלני שאטורו
קטגוריה:כדורגלנים צרפתים באולימפיאדת פריז (2024)
קטגוריה:צרפתים שנולדו ב-1997